આ બાબતે માહિતી આપતાં કચરાપેટીની બાજુમાં પગરખાં સીવવાનો ધંધો કરતા એક ભાઈએ જણાવ્યું હતું કે ‘મિડ-ડે LOCALમાં અહેવાલ પ્રકાશિત થયા બાદ લોકો કચરાપેટીમાં જ કચરો નાખે છે, પણ હજી આ કચરાપેટી પાસે ગણપતિની મૂર્તિ એમ જ છે. બાપ્પાની આ ખંડિત મૂર્તિ અમુક સમયથી દયનીય અવસ્થામાં અહીં જ પડેલી છે. બાપ્પાનું મહત્વ લોકોને ગણેશોત્સવ દરમ્યાન જ યાદ આવે છે. મિડ-ડે LOCALના અહેવાલથી કચરાપેટી આસપાસની ગંદકી દૂર થઈ ગઈ છે એ જ રીતે ખંડિત અવસ્થામાં રહેલી મૂર્તિ પણ અહીંથી ઉપાડી લેવામાં આવશે એવી અમને અપેક્ષા છે.’